I Love It (שיר של קניה וסט וליל פאמפ)

I Love It הוא סינגל שהוקלט על ידי הראפרים האמריקאים קניה וסט וליל פאמפ, בשיתוף הקומיקאית האמריקאית אדל גיוונס (אנ'), מתוך אלבום האולפן השני של פאמפ, Harverd Dropout. השיר יצא לאור ב-7 בספטמבר 2018, כסינגל השלישי מתוך האלבום, על ידי חברות התקליטים GOOD Music, דאף ג'אם, דה לליטס גלובל ו-וורנר רקורדס. השיר הופק על ידי וסט, קלארק קנט (אנ'), CBMix ורוני ג'יי. השיר הוקרן בבכורה בטקס פרסי Pornhub לשנת 2018. השיר הגיע למקום הראשון במצעדים של קנדה, פינלנד, ניו זילנד ושוודיה, והגיע לעשירייה הפותחת באוסטרליה, בריטניה וארצות הברית. קניה וסט היה המנהל הקריאייטיבי של טקס פרסי Pornhub, שהתקיים ב-6 בספטמבר 2018. לאחר הופעה חיה עם טייאנה טיילור, וסט הציג לראשונה את הקליפ החדש שלו עם ליל פאמפ. רמיקס לשיר בשיתוף עם הראפר האמריקאי החתום ב-GOOD Music ואלי (אנ') הוקלט אך לא יצא לאור מעולם. גרסה ערוכה של השיר בשם "I Love It (Freaky Girl Edit)", אותה ביצעו וסט ופאמפ בשידור חי בסאטרדיי נייט לייב, יצאה לאור בחנות האייטונס ב-7 בספטמבר 2018. השיר נועד במקור להיכלל באלבומו של וסט, הנקרא Yandhi, אך האלבום סבל מעיכובים מרובים ובסופו של דבר נגנז. ב-19 בפברואר 2019, פאמפ פרסם את רשימת הרצועות של אלבומו השני Harverd Dropout, הוצג השיר כרצועה השלישית באלבום. הווידאו קליפ של השיר הוקרן לראשונה בטקס פרסי Pornhub לשנת 2018. בקליפ נראים וסט ופאמפ לובשים חליפות גוף ענקיות ומלבניות שמזכירות את הדמויות ממשחק הווידאו רובלוקס ואת חליפתו של דייוויד ביירן בסרט ההופעה Stop Making Sense של להקת "Talking Heads", תוך שהם הולכים במזדרון. הקליפ צבר כ-76 מיליון צפיות ביוטיוב בשבוע הראשון לצאתו, ובכך שבר את השיא של השיר "This Is America" של צ'ילדיש גמבינו, לפתיחה הגדולה ביותר לקליפ היפ הופ ביוטיוב. זמן קצר לאחר צאתו, הפך הווידאו קליפ למם אינטרנט פופולרי. השיר הופיע לראשונה במקום השישי במצעד הבילבורד הוט 100, ובכך היה לשיר ה-17 של וסט והשיר השני של פאמפ שהגיע לעשירייה הפותחת במצעד. ב-16 במאי 2019, הכריז איגוד תעשיית ההקלטות האמריקאי כי השיר קיבל את תואר הפלטינה הכפולה, על מכירות של למעלה מ-2 מיליון עותקים בארצות הברית. במצעד הסינגלים הבריטי, הגיע השיר היישר אל המקום השלישי, ובכך היה לסינגל הראשון של וסט שהגיע לחמישייה הפותחת במצעד, מאז השיר "FourFiveSeconds" יחד עם ריהאנה ופול מקרטני, והראשון של פאמפ בעשירייה הפותחת במצעד. ב-14 בדצמבר 2018, הכריז איגוד תעשיית ההקלטות הבריטי כי השיר קיבל את תואר הזהב. בקנדה הוט 100, השיר הגיע בשיאו למקום הראשון, ובכך היה לשיר השלישי של וסט והראשון של פאמפ שהגיע למעמד זה. הורדה דיגיטלית "I Love It"‏ – 2:08 הורדה דיגיטלית "I Love It" (Freaky Girl) (Edit)‏ – 2:08 מידע על היצירה "I Love It" באתר מיוזיק בריינז מידע על הסינגל "I Love It" באתר מיוזיק בריינז סרטון השיר "I Love It" באתר יוטיוב קניה וסט, ליל פאמפ, סמוקפורפ, קלארק קנט, CBMix, ג'ימי ג'אם, טרי לואיס, רוני ג'יי קניה וסט, קלארק קנט, CBMix, רוני ג'יי Kanye West creative directs inaugural Pornhub awards, the Guardian, ‏2018-09-07 (באנגלית) Drake Breaks Record for Most Weeks at No. 1 by Any Artist in a Year on Billboard Hot 100, as 'In My Feelings' Reigns for 10th Week, Billboard (באנגלית) Kanye West's new song is already a meme and I don't Love It, RIAA (באנגלית) Calvin Harris and Sam Smith set for third week at UK Number 1, www.officialcharts.com (באנגלית) Kanye West | full Official Chart History | Official Charts Company, www.officialcharts.com LIL PUMP | full Official Chart History | Official Charts Company, www.officialcharts.com Award – Kanye West & Lil Pump – I Love It, bpi Lil Pump, Billboard I Love It - Single by Kanye West & Lil Pump, Apple Music (באנגלית) KANYE WEST "I Love It" | (Radio Date: 14/09/2018), radiodate.it (באנגלית)